מיינדפולנס (קשיבות).
זו באמת הפכה לאחרונה למילה אופנתית
למרות שתירגולי מיינדפולנס שימשו לאורך אלפי שנים.
רובנו מסכימים
שתירגולי מיינדפולנס חיוביים
ויועילו לחיים שלנו.
יש שפע של מחקרים
שמציגים את ההשפעה החיובית שיש לתירגול מיינדפולנס
על איכות החיים, שיפור המיקוד, וירידה במצבי לחץ.
החל מ -500 החברות של מגזין "פורצ'ן ועד לבתיה"ס היסודיים,
מתרגלים מיינדפולנס בכל יום
ביישום מעשי ובמחקרים מבוקרים
עם תוצאות נפלאות.
למרבה הצער,
רובנו נוטים לוותר
כשאנו נדרשים להקדיש פרק זמן, קטן אפילו
או מרחב שקט כלשהו,
כדי לתרגל מיינדפולנס.
אתם עשויים לחשוב לעצמכם,
"מרחב שקט?
עשר דקות?
מה?
תשכחו מזה.
אין לי זמן."
מתוך הישרדות של הרגע,
אנו מאפשרים לילדים צורחים,
ללחצים תעסוקתיים,
ללחץ חיים כללי,
ולהסחות דעת טכנולוגיות
לגזול את הדקות היקרות שלנו.
הויתור על תירגול המיינדפולנס
מתבטא בעלייה במתח
וירידה באיכות החיים.
לו הייתי אומר לכם שאת יתרונות המיינדפולנס
ניתן להשיג תוך 30 שניות בלבד
כמעט בכל מקום?
הייתם אולי חושבים שאני מוכר שיקוי פלא
או, לפחות, שזה טוב מכדי להיות אמיתי.
המציאות היא
שזה נכון
והדבר מתורגל באופן קבוע
על ידי אנשים שאימנתי בשיטה שאני עומד לחלוק איתכם,
ביניהם ספורטאים מצטיינים, רופאים והורים.
לראשונה פיתחתי את הטכניקה שאני קורא לה "שיטת 3x3"
כשהבת שלי הייתה בת שנה בערך.
אלה מביניכם עם ילדים, יודעים שהורות מביאה שמחה גדולה
אבל גם כמות עצומה של לחץ.
מצאתי את עצמי חווה מתח שרירים מוגבר,
כאבי ראש וחרדה,
כשמיהרתי מהבית לעבודה, ושוב לבית, ולגן המשחקים,
ואז הביתה למיטה, ושוב לעבודה, לבית, ולגן המשחקים,
ושוב ושוב, הקרוסלה הסתובבה.
חשתי אי נוחות רבה,
אז החלטתי לעשות משהו בנידון.
כפסיכותרפיסט,
שעובד בסביבה רבת המתח של עמק הסיליקון,
אני שמטבעי נלהב מטכניקות מיינדפולנס.
חשבתי שההצלחה שלי מובטחת.
יצאתי לנסות את זה.
לצערי,
נפלתי ישר למלכודת של "מהר, מהר, מהר, אין לי זמן."
למה זה גרם לי?
יותר לחץ, יותר כאבי ראש, יותר חרדה - כל אלה.
המשכתי לנסות, ועדיין זכיתי רק למעט תוצאות משביעות רצון.
אז חשבתי, טוב, אולי אנסה לקבל קצת פידבק.
חבשתי צג קצב לב,
כדי לאמוד את התגובה הפיזית שלי לטכניקות שונות שניסיתי.
המשכתי לנסות,
ועדיין לא קיבלתי את התוצאה שקיוויתי לה
עד שחיברתי את אחת מטכניקות הנשימה הבסיסיות ביותר
לאחת מטכניקות המיינדפולנס הבסיסיות ביותר.
ואז זה הצליח.
{מכה באצבע צרדה}
זה שינה את המשחק.
קצב הלב שלי החל לרדת בעקביות.
התגובות הפסיכולוגיות שלי לסטרסורים בסביבה
השתנו משמעותית.
כך נולדה "שיטת 3x3".
שיטת 3x3 היא פשוטה ביותר.
כל מה שתעשו
הוא לזהות אובייקט פיזי אחד בסביבה,
לקרוא לו בשם,
לקחת נשימה עמוקה אחת,
ולחזור על זה שלוש פעמים.
קחו בחשבון, שרוב האנשים שאימנתי במודל הזה
הסתכלו עלי כעל מי שפולט שטויות
עד שהם ניסו את זה.
אז אתם לא לבד אם אתם מרגישים אותו דבר,
ואל תדאגו, אנחנו נתרגל את זה יחד תוך דקה, בסדר?
רוצים לעשות את זה יחד?
קהל: כן.
אוקיי.
אז אני מבקש שתמצאו -
תחשבו ותמצאו שלושה אובייקטים פיזיים בסביבה שלכם.
זה יכול להיות כל דבר:
זה יכול להיות שולחן העבודה שלכם, מישהו שיושב לידכם,
מסך המחשב שלכם, מנורה.
פשוטו כמשמעו כל דבר.
חשוב לא ליפול למלכודת
שרבים נופלים לתוכה,
וזה להוסיף מתארים סובייקטיביים לאובייקט,
כגון: "זה השרפרף האהוב עלי"
או ש"אני באמת אוהבת את ג'וני."
כאשר אנו מוסיפים מתארים סובייקטיביים, שמות תואר וכדומה,
הדבר מעלה תגובות רגשיות מעודנות שמבלבלות את התהליך.
אז אתם פשוט תאמרו.
"זה שרפרף."
שום דבר אחר.
וכשאתם נותנים לאובייקט שם, תאמרו זאת בראש שלכם,
לא בקול רם.
אם אתם עושים זאת בעבודה או באוטובוס, או ברכבת,
אנשים עלולים לחשוב, אתם יודעים,
שיש לכם קצת בעיות באותו יום.
בסדר?
וכשאתם נושמים,
תנשמו דרך האף או דרך הפה שלכם,
איך שנוח לכם.
בסופו של דבר, הכי טוב אם תבחרו בעצמכם את האובייקטים,
אבל לצורך השיחה הזו וכדי שנעשה זאת ביחד,
וכדי שנזרז את הדבר,
בחרתי עבורנו שלושה חפצים:
המצביע הזה, השרפרף, והמסך הזה.
מוכנים לנסות יחד?
בסדר, קדימה.
זה מצביע.
קחו נשימה עמוקה.
(שואף)
(נושף)
זה שרפרף.
נשימה עמוקה.
(נושם)
(נושף)
זה מסך.
עוד נשימה עמוקה.
(נושם)
(נושף)
אז איך אתם מרגישים?
קצת פחות לחוצים?
קצת יותר רגועים?
זה טוב, נכוון?
וזה פשוט בטירוף.
אני משתמש בזה בלילה אם אני מתעורר
מדאגה לילדים, לעבודה או כל דבר אחר,
ואני לא יכול לשוב ולהירדם.
וכדאי שתאמינו
שהשתמשתי בזה מאחורי הווילון הזה לפני שיצאתי לכאן היום.
בסדר?
מאחורי הקלעים אפילו עשיתי את מה שאני מכנה "9x9"
שזה לחזור על התהליך שלוש פעמים ברציפות
וגם אתם יכולים לעשות את זה אם אתם נמצאים אי פעם במצב מלחיץ.
או יוצאים להעביר שיחה בTED
(צחוק)
אז מתי תשתמשו בשיטת ה-3x3 בחייכם?
כולנו חווים גורמי לחץ חוזרים ונשנים בחיי היומיום שלנו
שמשפיעים על היכולת שלנו להישאר נוכחים ברגע הזה,
להתמקד ולנהל את הלחץ שלנו.
אני רוצה שתיקחו רגע
לחשוב על אחד מגורמי הלחץ החוזרים שאתם חווים.
זה לא אמור להיות קשה מדי.
לכולם יש משהו?
בסדר
אז בואו ונבטיח זה לזה:
שבפעם הבאה שאנחנו חווים את אחד מהלחצים האלה,
נשתמש בשיטת 3x3 כדי לנסות להתמודד איתו.
הסכמנו?
קהל: כן.
מצוין.
אז מה העתיד של שיטת 3x3?
האנשים שמשתמשים בשיטת 3x3 מעוררים בי השראה
בשלל המצבים והעיסוקים ומצבי חיים
שבהם הם משתמשים בזה.
רץ עילית משתמש בזה כדי לשמור על סיבולת, במירוצים ארוכים.
מנתחת עמוד שדרה משתמשת בזה במהלך פרוצדורות מורכבות, כדי להישאר רגוע.
אפילו מנכ"לית משתמשת בזה ממש לפני קבלת החלטות חשובות.
כל אחד ואחת יכולים להשתמש בזה כמעט בכל מקום -
הורים, אנשי עסקים, רופאים וספורטאים.
זה לא משנה.
לסיכום,
ניתן להשתמש בשיטת 3x3
כדי לעזור לנו להימנע
מהנטייה הממכרת ההולכת וגדלה
של הדחף לבדוק את המכשירים הדיגיטליים שלנו.
(צחוק)
בפעם הבאה שתעמדו בתור בחנות
ומתעורר בכם הדחף להוציא את הנייד שלכם
ולבדוק מדיה חברתית, לשלוח טקסט, לקרוא דוא"ל -
אל תעשו זאת.
במקום זה השתמשו בשיטת 3x3
כדי להחזיר את עצמכם לרגע הנוכחי.
לכל רגע יש משמעות.
זמן הוא דבר יקר.
אל תפסידו את הרגע.
תודה ששיתפתם איתי את הרגע הזה.
(מחיאות כפיים)